31986L0415
L 240/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА СЪВЕТА
от 24 юли 1986 година
относно монтирането, местоположението, работата и идентификацията на устройствата за управление на селскостопански или горски колесни трактори
(86/415/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 100 от него,
като взе предвид предложението на Комисията,
като взе предвид становището на Европейския парламент (1),
като взе предвид становището на Икономическия и социален комитет (2),
като има предвид, че техническите изисквания, на които трябва да отговарят селскостопанските или горските колесни трактори, съгласно националните законодателства, се отнасят, inter alia, до монтирането, разположението, действието и означаването на устройствата за управление;
като има предвид, че в държавите-членки тези изисквания се различават; като има предвид, че в резултат на това е необходимо всички държави-членки да възприемат едни и същи изисквания или като допълнение, или вместо досега съществуващата нормативна уредба и по-специално, да признаят процедурата на типовото одобрение на ЕИО, която беше предмет на Директива 74/150/ЕИО на Съвета от 4 март 1974 г. за сближаване на законодателствата на държавите-членки относно типовото одобрение на селскостопански или горски колесни трактори (3), последно изменена с Акта за присъединяване на Испания и Португалия за прилагането му по отношение на всеки тип трактор.
като има предвид, че хармонизирането на тези изисквания е ясен фактор за сигурност и по отношение на местоположението на устройствата за управление и използваните за тях символи позволява да се разреши проблемът с обозначенията на различните езици.
като има предвид, че сближаването на националните законодателства относно селскостопанските или горските колесни трактори включва взаимно признаване от държавите-членки на проверките, осъществявани от всяка от тях на основата на общи изисквания,
ПРИЕ НАСТОЯЩАТА ДИРЕКТИВА:
Член 1
1. „Селскостопански или горски трактор“ е всяко моторно превозно средство, съоръжено с колела или с вериги, имащо най-малко две оси, чиято основна функция е неговата теглителна сила и което е специално конструирано да тегли, бута, носи или задвижва определени устройства, машини или ремаркета, предназначени за използване в селското или горското стопанство. Възможно е да е съоръжено за транспортиране на товари или пътници.
2. Настоящата директива се прилага само за тракторите, определени в параграф 1, които са съоръжени с пневматични гуми и имат най-малко два моста и максимална проектна скорост между 6 и 30 километра в час.
Член 2
Държавите-членки не могат да отказват типово одобрение на ЕИО или национално типово одобрение по отношение на трактор, или да отказват или забраняват неговата продажба, регистрация, пускане в употреба или използване по причини, свързани с монтирането, местоположението, работата и обозначаването на устройствата за управление, ако последният отговаря на изискванията, определени в приложения I, II, III и IV.
Член 3
Настоящата директива не засяга правото на държавите-членки да определят - като съблюдават Договора - изискванията, които те смятат за необходими за осигуряване на защитата на работниците при ползването на тези трактори, при условие че това не предполага изменения на тракторите във връзка с уточненията в настоящата директива.
Член 4
Измененията, необходими за привеждане в съответствие с техническия прогрес на изискванията на приложенията, се приемат в съответствие с процедурата по член 13 от Директива 74/150/ЕИО.
Член 5
1. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 1 октомври 1987 г. Те незабавно информират Комисията за това.
2. Държавите-членки следят текста на основните разпоредби от националното законодателство, които те приемат в областта, уредена с настоящата директива, да бъде съобщен на Комисията.
Член 6
Адресати на настоящата директива са държавите-членки.
Съставено в Брюксел на 24 юли 1986 година.